ai4bharat/Pralekha huggingface dataset:
প্রধানমন্ত্রীরদপ্তর
খেলো ইন্ডিয়া গেমস সফলভাবে শেষ করার জন্য আসাম সরকার ও রাজ্যবাসীকে প্রধানমন্ত্রীর অভিনন্দন
খেলো ইন্ডিয়া গেমসের ধাঁচে প্রতি বছর খেলো ইন্ডিয়া বিশ্ববিদ্যালয় গেমসের আয়োজন করা হবে
খেলো ইন্ডিয়া বিশ্ববিদ্যালয় গেমসের প্রথম সংস্করণ আগামী ২২ ফেব্রুয়ারী থেকে পয়লা মার্চ ওড়িশার কটক ও ভুবনেশ্বরে আয়োজিত হবে
নয়াদিল্লি, ২৬ জানুয়ারি, ২০২০
খেলো ইন্ডিয়া গেমস সফলভাবে শেষ করার জন্য প্রধানমন্ত্রী শ্রী নরেন্দ্র মোদী আসাম সরকার, রাজ্যবাসী ও অংশগ্রহণকারীদের অভিনন্দন জানিয়েছেন।
গতকাল তাঁর মন কি বাত বেতার অনুষ্ঠানে প্রধানমন্ত্রী বলেন, খেলো ইন্ডিয়া গেমসে বিভিন্ন রাজ্য থেকে প্রায় ৬ হাজার খেলোয়াড় অংশ নিয়েছিলেন। এই প্রতিযোগিতায় ৮০টি রেকর্ড ভাঙা হয়েছে। এরমধ্যে ৫৬টি রেকর্ডই ভেঙেছেন আমাদের শিশুকন্যারা। তিনি আরও বলেন, ২০১৮তে যখন খেলো ইন্ডিয়া গেমসের সূচনা হয়েছিল তখন বিভিন্ন রাজ্য থেকে ৩ হাজার ৫০০ খেলোয়াড় অংশ নিয়েছিলেন। এই প্রতিযোগিতার মাত্র ৩ বছরের ইতিহাসে এবার অংশগ্রহণকারী খেলোয়াড়দের সংখ্যা প্রায় দ্বিগুন বেড়ে ৬ হাজার হয়েছে।
মন কি বাত অনুষ্ঠানে প্রধানমন্ত্রী এই প্রতিযোগিতার অংশগ্রহণকারী ছেলেমেয়ে ও তাদের অভিভাবকদের ব্যাপারে কয়েকটি প্রেরণাদায়ক গল্পের উল্লেখ করেন। এরমধ্যে তামিলনাড়ুর যোগানাথন-এর গল্প অন্যতম। এ প্রসঙ্গে প্রধানমন্ত্রী জানান, যোগানাথন তামিলনাড়ুতে বিড়ি বাঁধার কাজ করেন। এ সত্ত্বেও তাঁর কন্যা পূর্ণশ্রী ভারোত্তলনে স্বর্ণপদক জিতে সকলের মন জয় করে নিয়েছেন।
গুয়াহাটিতে আয়োজিত এবারের ইয়্যুথ গেমস-এ সাইক্লিং-এর ২০০ মিটার স্প্রিন্ট ইভেন্টে স্বর্ণপদক জয়ী ডেভিডের কথা উল্লেখ করেন প্রধানমন্ত্রী। কার-নিকোবরের এই ছেলেটি ছোটতেই তাঁর বাবা-মা-কে হারায়। ডেভিডের কাকু চেয়েছিলেন সে ফুটবলার হোক। এজন্যই তাঁর নাম রাখা হয় বিখ্যাত ফুটবলার ডেভিড বেকহ্যামের নামানুসারে। কিন্তু তরুণ ডেভিডের মনে সাইক্লিং-এর প্রতি গভীর আগ্রহ ছিল। খেলো ইন্ডিয়া কর্মসূচির আওতায় সে নির্বাচিত হয়। আজ ডেভিড সাইক্লিং-এ নতুন নজির গড়েছেন।
প্রধানমন্ত্রী মন কি বাতে মুম্বাইয়ের মেয়ে করিনা শাংক্তার কথা উল্লেখ করে জানান, এই মেয়েটি সাঁতারে ১০০ মিটার ব্রেস্ট-স্ট্রোক বিভাগে স্বর্ণপদক জিতেছে। অনুর্দ্ধ ১৭ এই মেয়েটি সাঁতারে নজির গড়ে নতুন জাতীয় রেকর্ড গড়েছে। অবশ্য একটা সময় ছিল যখন দশম শ্রেণীর ছাত্রী করিনা হাঁটুতে চোট পাওয়ার দরুণ তাঁর নিয়মিত প্রশিক্ষণ-ই অনিশ্চিত হয়ে পড়েছিল। কিন্তু করিনা ও তাঁর মা কখনও মনোবল হারাননি। তাঁদের অদম্য এই মানসিকতার দরুণ আজ আমাদের সকলের সামনে সাফল্যের চিত্র ফুটে উঠেছে।
প্রধানমন্ত্রী আরও বলেন, জাতীয় গেমস হল এমন একটি মঞ্চ যেখানে খেলোয়াড়রা তাঁদের ক্রীড়া নৈপুণ্য তুলে ধরার পাশাপাশি বিভিন্ন রাজ্যের সংস্কৃতির সঙ্গেও পরিচিত হওয়ার সুযোগ পায়। এই বিষয়টিকে বিবেচনায় রেখেই খেলো ইন্ডিয়া যুব গেমসের ধাঁচে প্রতি বছর খেলো ইন্ডিয়া বিশ্ববিদ্যালয় প্রতিযোগিতা আয়োজনের সিদ্ধান্ত হয়েছে। আগামী ২২ ফেব্রুয়ারী থেকে পয়লা মার্চ পর্যন্ত ওড়িশার কটক ও ভুবনেশ্বরে খেলো ইন্ডিয়া বিশ্ববিদ্যালয় গেমসের প্রথম পর্বের আয়োজন করার সিদ্ধান্ত হয়েছে। এই প্রতিযোগিতায় অংশগ্রহণের জন্য ৩ হাজারেরও বেশি খেলোয়াড় যোগ্যতা অর্জন করেছেন।
ফিট ইন্ডিয়া
প্রধানমন্ত্রী শ্রী মোদী ইতিবাচক ফলাফলের জন্য ‘ফিট ইন্ডিয়া স্কুল’ অভিযানের ভূয়সী প্রশংসা করেন। তিনি জানান, অনলাইনে রেজিস্ট্রেশনের মাধ্যমে ৬৫ হাজারের বেশি বিদ্যালয় ‘ফিট ইন্ডিয়া স্কুল’ সার্টিফিকেট পেয়েছে। তিনি দেশের বাকি বিদ্যালয়গুলিকেও শিক্ষা দানের পাশাপাশি পাঠ্যসূচিতে দৈহিক কসরত ও খেলাধুলার বিষয়টিকে সামিল করার আহ্বান জানান যাতে তারা অন্য বিদ্যালয়গুলির মতো ‘ফিট স্কুল’ হয়ে উঠতে পারে।
CG/BD/NS
(Visitor Counter : 83
প্রতিরক্ষামন্ত্রক
ভারত ও অস্ট্রেলিয়ার মধ্যে মন্ত্রী পর্যায়ে '২+২' আলোচনার পর প্রতিরক্ষা মন্ত্রী শ্রী রাজনাথ সিং-এর প্রেস বিবৃতি
নতুন দিল্লি, ১১ সেপ্টেম্বর, ২০২১
ভারত ও অস্ট্রেলিয়ার মধ্যে মন্ত্রী পর্যায়ে '২+২' আলোচনার পর প্রতিরক্ষা মন্ত্রী শ্রী রাজনাথ সিং-এর প্রেস বিবৃতি :
ভদ্রমহোদয়া মিসেস মরিশ পায়েন এবং ভদ্রমহোদয় মিঃ পিটার ডটন, ডঃ জয়শঙ্কর, ভদ্রমহোদয় ও ভদ্রমহোদয়াগণ। ভারত - অস্ট্রেলিয়া মন্ত্রী পর্যায়ে '২+২' উদ্বোধনী বৈঠকের জন্য অস্ট্রেলিয়ার দুই মন্ত্রীকে স্বাগত জানানো অত্যন্ত সম্মান ও আনন্দের বিষয়। মন্ত্রী পর্যায়ে '২+২' আলোচনার তাৎপর্য ভারত - অস্ট্রেলিয়া সুসংবদ্ধ কৌশলগত অংশীদারিত্বের মধ্যে প্রতিফলিত হয়। ভারত ও অস্ট্রেলিয়া উভয় দেশই এমন এক অভিন্ন অংশীদারিত্ব নিয়ে চলে, যার ভিত্তি অবাধ, উন্মুক্ত, সুসংবদ্ধ ও সমৃদ্ধ ভারত - প্রশান্ত মহাসাগরীয় অঞ্চল গড়ে তোলা। দুই গণতান্ত্রিক দেশ হিসেবে আমাদের সমগ্র অঞ্চলে শান্তি ও সমৃদ্ধির ক্ষেত্রে অভিন্ন স্বার্থ রয়েছে।
আজ আমরা বিভিন্ন দ্বিপাক্ষিক ও আঞ্চলিক বিষয় নিয়ে মন্ত্রী মিসেস পায়েন এবং মিঃ ডটনের সঙ্গে বিস্তারিত আলোচনা করেছি। আমরা প্রতিরক্ষা সহযোগিতা এবং বিশ্ব মহামারীর বিরুদ্ধে লড়াই চালানো সহ বিভিন্ন ক্ষেত্রে সহযোগিতা আরও প্রসারিত করতে প্রাতিষ্ঠানিক কাঠামো প্রণয়ন নিয়েও কথা বলেছি। আমরা আফগানিস্তান, ভারত - প্রশান্ত মহাসাগরীয় অঞ্চলে সামুদ্রিক নিরাপত্তা, বহুপাক্ষিক মঞ্চে সহযোগিতা সহ অন্যান্য সংশ্লিষ্ট বিষয়গুলি নিয়ে মত বিনিময় করেছি।
আলোচনার সময় উভয় পক্ষই অবাধ বাণিজ্য, আন্তর্জাতিক রীতি-নীতি অনুসরণ তথা সমগ্র অঞ্চলে দীর্ঘস্থায়ী আর্থিক বিকাশ সুনিশ্চিত করার ওপর গুরুত্ব দিয়েছি।
দ্বিপাক্ষিক প্রতিরক্ষা সহযোগিতার ক্ষেত্রে আমরা সামরিক সম্পর্ক আরও সম্প্রসারিত, প্রতিরক্ষা সম্পর্কিত তথ্য আদান-প্রদান এবং পারস্পরিক লজিস্টিক সাপোর্ট আরও নিবিড় করার ব্যাপারে সিদ্ধান্ত নিয়েছি।
প্রতিরক্ষা সহযোগিতার ক্ষেত্রে উভয় পক্ষই মালাবার মহড়ায় অস্ট্রেলিয়ার অংশগ্রহণে আমরা সন্তোষপ্রকাশ করেছি। ভারতের ক্রমবর্ধমান প্রতিরক্ষা শিল্পে যৌথভাবে প্রতিরক্ষা সামগ্রী উৎপাদনে এবং যৌথ ভাবে প্রতিরক্ষা সামগ্রী উদ্ভাবনে আমরা অস্ট্রেলিয়াকে অংশগ্রহণের আমন্ত্রণ জানিয়েছি।
ডঃ জয়শঙ্কর এবং আমি মহামারীর চ্যালেঞ্জ সত্বেও ভারত সফরের জন্য অস্ট্রেলিয়ার দুই মন্ত্রীকে ধন্যবাদ জানিয়েছি। এক মজবুত ও সুদৃঢ় অংশীদারিত্ব গড়ে তুলতে উচ্চ পর্যায়ে আলাপ-আলোচনা চালিয়ে যাওয়ার ব্যাপারেও আমরা উভয় পক্ষই সম্মত হয়েছি।
অসংখ্য ধন্যবাদ।
CG/BD/AS/
(Visitor Counter : 130
প্রধানমন্ত্রীরদপ্তর
ঐক্যের প্রতিমূর্তি জাতির উদ্দেশে উৎসর্গ করবেন প্রধানমন্ত্রী
নয়াদিল্লি, ৩০ অক্টোবর,২০১৮
প্রধানমন্ত্রী শ্রী নরেন্দ্র মোদী আগামীকাল গুজরাটের কেভাডিয়ায় বিশ্বের সবচেয়ে উঁচু ‘ঐক্যের প্রতিমূর্তি’ জাতির উদ্দেশে উৎসর্গ করবেন।
১৮২ মিটার দৈর্ঘ্যের সর্দার বল্লভ ভাই প্যাটেলের এই মূর্তিটি আগামীকাল তাঁর জন্মবার্ষিকীতে গুজরাটের নর্মদা জেলার কেভাডিয়ায় জাতির উদ্দেশে উৎসর্গ করা হবে।
উদ্বোধনী অনুষ্ঠানে প্রধানমন্ত্রী ও অন্যান্য অতিথিরা ‘ঐক্যের প্রতিমূর্তি’ জাতির উদ্দেশে উৎসর্গ উপলক্ষে একটি কলস নর্মদা নদীর জল ও মাটি দিয়ে পরিপূর্ণ করবেন। প্রধানমন্ত্রী একটি লিভারের সাহায্যে ঐ মূর্তির আনুষ্ঠানিক অভিষেক করবেন।
প্রধানমন্ত্রী জনসমাবেশে বক্তব্য রাখবেন। এরপর তিনি ঐক্যের প্রাচীরে পৌঁছবেন ও তার উদ্বোধন করবেন। ‘ঐক্যের প্রতিমূর্তি’র পাদদেশে প্রধানমন্ত্রী বিশেষ প্রার্থনাসভায় অংশ নেবেন। তিনি সংগ্রহশালা ও প্রদর্শনী ঘুরে দেখবেন এবং পর্যটকদের জন্য নির্ধারিত গ্যালারিতেও যাবেন। ১৫৩ মিটার উচ্চতাসম্পন্ন ঐ গ্যালারিতে একসঙ্গে ২০০ জন পর্যটক বসতে পারবেন। ঐ গ্যালারি থেকে সর্দার সরোবর বাঁধের বিস্তৃত দৃশ্য, এর জলাধার এবং সাতপুরা ও বিন্ধপর্বত শৃঙ্গের সৌন্দর্য পর্যটকরা উপভোগ করতে পারবেন।
ভারতীয় বিমান বাহিনীর সদস্যরা বিমানের মাধ্যমে ফ্লাইপাস্ট করে শ্রদ্ধা জ্ঞাপন করবেন। সাংস্কৃতিক অনুষ্ঠানেরও আয়োজন করা হয়েছে।
CG/PM/SB…
(Visitor Counter : 123
রেলমন্ত্রক
ভারতীয় রেল এপ্রিলে ৩০,০০০টি কভারঅল ব্যক্তিগত সুরক্ষা সরঞ্জাম উৎপাদন করবে
নতুন দিল্লি, ১৫ এপ্রিল, ২০২০
কোভিড-১৯ সংক্রমণ প্রতিরোধে ভারতীয় রেলওয়ের সমস্ত প্রোডাকশন ইউনিট, ওয়ার্কশপ, এবং ফিল্ড ইউনিটগুলি ২০২০ সালেরএপ্রিল মাসের মধ্যে ৩০,০০০ কভারঅল ব্যক্তিগত সুরক্ষা সরঞ্জাম এবং ২০২০ সালের মে মাসের মধ্যে আরও ১,০০,০০০ টি কভারঅল ব্যক্তিগত সুরক্ষা সরঞ্জাম উৎপাদন করবে। এই আন্তর্জাতিক মানের প্রোটোটাইপ কভারঅলগুলি ইতিমধ্যেই গোয়ালিয়রের ডিআরডিও পরীক্ষাগারের গুণমান স্বীকৃতি লাভ করেছে।
এই কভারঅলগুলি ভারতীয় রেলের চিকিৎসক, সেবিকা, অন্যান্য স্বাস্থ্যকর্মী ও স্বাস্থ্য পরিষেবা প্রদানকারীদের ব্যক্তিগত সুরক্ষা সরঞ্জামের সাহায্যে কোভিড-১৯ এবং এজাতীয় অন্যান্য সংক্রামক রোগ প্রতিরোধে কঠিন লড়াইয়ের উপযোগী করে তুলবে। সেজন্য ভারতীয় রেল সারা ভারতে ছড়িয়ে থাকা তাঁদের সমস্ত প্রোডাকশন ইউনিট, ওয়ার্কশপ, এবং ফিল্ড ইউনিটগুলির প্রশিক্ষিত ও দক্ষ কর্মীদের এই নিরাপত্তা সরঞ্জাম উৎপাদনের দায়িত্ব দিয়েছে, যাতে এপ্রিল মাসের মধ্যে ৩০,০০০টি উন্নত মানের কভারঅল ব্যক্তিগত সুরক্ষা সরঞ্জাম এবং আগামী মে মাসের মধ্যে আরও ১,০০,০০০ টি উন্নত মানের কভারঅল ব্যক্তিগত সুরক্ষা সরঞ্জাম উৎপাদন করতে পারেন।
উল্লেখযোগ্য যে ইতিমধ্যেই ভারতীয় রেলের এই প্রশিক্ষিত ও দক্ষ কর্মীদল ৫০০০এরও বেশি যাত্রী কোচকে মোবাইল কোয়ারেন্টাইন পরিষেবাযুক্ত কোচে রূপান্তরিত করেছে।
(CG/SB
প্রধানমন্ত্রীরদপ্তর
গত ৪ বছরে নলবাহিত জল সংযোগ ৩ কোটি থেকে ১৩ কোটিতে পৌঁছনোর জন্য প্রধানমন্ত্রীর প্রশংসা
নয়াদিল্লি, ৫ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী নলবাহিত জল সংযোগের সংখ্যা গত ৪ বছরে ৩ কোটি থেকে ১৩ কোটিতে পৌঁছনোর জন্য সাধারণ মানুষকে অভিনন্দন জানিয়েছেন। প্রধানমন্ত্রী বলেছেন, সাধারণ মানুষকে স্বচ্ছ জল সরবরাহের ক্ষেত্রে জল জীবন মিশন মাইলফলক হিসেবে দেখা দিয়েছে এবং মানুষের জীবন ও জনস্বাস্থ্যকে সহজ করে তুলেছে। কেন্দ্রীয় মন্ত্রী শ্রী গজেন্দ্র সিং শেখাওয়াতের এক পোস্টের প্রত্যুত্তরে প্রধানমন্ত্রী এক্স পোস্টে লিখেছেন :
“এই আনন্দদায়ক উপলব্ধির জন্য অনেক অনেক অভিনন্দন! গ্রামীঁণ ভারতে আমার পরিবারের লোকজনদের কাছে বিশুদ্ধ জল পৌঁছচ্ছে। এক্ষেত্রে ‘জল জীবন মিশন’ মাইলফলক তৈরি করে চলেছে। এতে শুধুমাত্র তাঁদের কষ্ট দূর হচ্ছে না, সেইসঙ্গে তাঁদের উন্নততর জীবনযাত্রা সুনিশ্চিত করেছে।”
(AC/MP/NS
স্বাস্থ্যওপরিবারকল্যাণমন্ত্রক
আয়ুষ্মান ভারত ডিজিটাল মিশনে যুক্ত হ’ল ৪০টি বৈদ্যুতিন স্বাস্থ্য পরিষেবা অ্যাপ্লিকেশন
নয়াদিল্লি, ১১ মে, ২০২২
গত তিন মাসে আরও ১৩টি ডিজিটাল হেলথ সলিউশন ন্যাশনাল হেলথ অথরিটির ফ্ল্যাগশিপ প্রকল্প আয়ুষ্মান ভারত ডিজিটাল মিশনের সঙ্গে সংযোজিত হয়েছে। এর ফলে, আয়ুষ্মান ভারত ডিজিটাল মিশনে ৪০টি সার্ভিস অ্যাপ্লিকেশন সংযোজিত হ’ল। আয়ুষ্মান ভারত ডিজিটাল মিশনে বর্তমানে ১৬টি সরকারি অ্যাপ্লিকেশন এবং ২৪টি বেসরকারি অ্যাপ্লিকেশন যুক্ত আছে।
এই সংযোজন আয়ুষ্মান ভারত ডিজিটাল মিশন এবং স্বাস্থ্য ক্ষেত্রে প্রযুক্তিগত পরিষেবা প্রদানকারীদের মধ্যে একটি প্রযুক্তিগত সহায়তা। এর মাধ্যমে বিভিন্ন ডিজিটাল প্ল্যাটফর্ম, ব্যবহারকারী এবং ডিজিটাল হেলথ স্পেসের শরিকদের মধ্যে যোগাযোগ স্থাপিত হয়।
এই সংযোজনের গুরুত্ব সম্বন্ধে বলতে গিয়ে ন্যাশনাল হেলথ অথরিটির মুখ্য কার্যনির্বাহী আধিকারিক ডঃ আর এস শর্মা বলেন, আয়ুষ্মান ভারত ডিজিটাল মিশন – এর অংশ হতে যে সমস্ত স্বাস্থ্য ক্ষেত্রে উদ্ভাবক এগিয়ে আসছেন, আমরা তাঁদের স্বাগত জানাচ্ছি। বর্তমানে আমাদের প্রায় ৮৬৭ জন সক্রিয় ইন্টিগ্রেটর আছেন। এদের মধ্যে ৪০টি বড় অ্যাপ্লিকেশন তাঁদের সংযোজন শেষ করে ফেলেছেন এবং ভারতের ডিজিটাল হেলথ ইকো-সিস্টেমে আরও পরিষেবা প্রাপকদের সংযোজিত করছেন। ডঃ শর্মা আরও জানান, বেসরকারি ক্ষেত্র থেকে এ বিষয়ে উৎসাহব্যঞ্জক সাড়া মিলেছে। ন্যাশনাল হেথল অথরিটি এই পারস্পরিক সহযোগিতাকে স্বাগত জানাচ্ছে। কারণ, এর মাধ্যমে আমরা ভারতের ১.৩৫ বিলিয়ন নাগরিককে যেভাবে স্বাস্থ্য পরিষেবা দেওয়া হয়, তার রূপ বদলে দেওয়া সম্ভব হবে।
আয়ুষ্মান ভারত ডিজিটাল মিশন কাজ করে আয়ুষ্মান ভারত ডিজিটাল মিশন স্যান্ডবক্সের মাধ্যমে। যে কোনও বৈদ্যুতিন স্বাস্থ্য পরিষেবা প্রদানকারী এই স্যান্ডবক্সে নিবন্ধীকরণ করতে পারেন। আয়ুষ্মান ভারত ডিজিটাল মিশন স্যান্ডবক্স সম্পর্কে বিস্তারিত জানতে ক্লিক করুন - https://sandbox.abdm.gov.in বা https://abdm.gov.in/home/partners - এই ওয়েবসাইটে।
SC/SB
(Visitor Counter : 84
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ কর্মসূচির আওতায় মোট টিকাদান ১৮৮.১৯ কোটি ডোজ ছাড়িয়ে গেছে
১২-১৪ বছর বয়সসীমায় ২ কোটি ৭৫ লক্ষেরও বেশি প্রথম ডোজ টিকা দেওয়া হয়েছে
দেশে এখন চিকিৎসাধীন রোগীর সংখ্যা কমে হয়েছে ১৬ হাজার ২৭৯
গত ২৪ ঘণ্টায় করোনা আক্রান্ত হয়েছেন ২ হাজার ৯২৭ জন
বর্তমানে আরোগ্যের হার ৯৮.৭৫ শতাংশ
সাপ্তাহিক সংক্রমণের হার ০.৫৯ শতাংশ
নতুন দিল্লি, ২৭ এপ্রিল, ২০২২
আজ সকাল ৭টা পর্যন্ত পাওয়া অন্তর্বর্তী প্রতিবেদন অনুসারে দেশে কোভিড টিকাকরণ কর্মসূচির আওতায় মোট ১৮৮.১৯ কোটিরও বেশি  ডোজ টিকা দেওয়া হয়েছে। এজন্য ২,৩১,৪৮,১৪৬টি সেশন লেগেছে।
১২-১৪ বছর বয়সসীদের কোভিড টিকাকরণ শুরু হয়েছে ১৬ই মার্চ ২০২২ তারিখ থেকে। এপর্যন্ত এই বয়সীমায় ২ কোটি ৭৫ লক্ষেরও বেশি  প্রথম ডোজের টিকা দেওয়া হয়েছে। ১৮-৫৯ বছর বয়সীদের সতর্কতামূলক ডোজের টিকা দেওয়া শুরু হয়েছে ১০ই এপ্রিল, ২০২২ থেকে। এপর্যন্ত এই বয়সসীমায় ৫ লক্ষ ১৭ হাজার ৫৪৭টি সতর্কতামূলক ডোজ টিকা দেওয়া হয়েছে।
টিকাকরণের বিশদ বিবরণ নীচে দেওয়া হল -
মোট টিকার ডোজ
|
|
স্বাস্থ্যকর্মী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১০৪০৪৯০৭
১০০১৩৯২২
৪৭৩৬৫৬৭
|
|
প্রথমসারির করোনা যোদ্ধা
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১৮৪১৫২৪৮
১৭৫৩৫০৩৬
৭৪৪৭১৮৪
|
|
১২-১৪ বছর বয়সী
|
|
প্রথমডোজ
দ্বিতীয়ডোজ
|
|
২৭৫৩৪৬১৯
৪৩৮৭৯৬১
|
|
১৫-১৮ বছর বয়সী
|
|
প্রথমডোজ
দ্বিতীয় ডোজ
|
|
৫৮২৫৯৭৩৩
৪১৭৪৭৩৩৭
|
|
১৮-৪৪ বছর বয়সী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
৫৫৫৫৮০৩৫৩
৪৭৬৫৮৫৬৩১
১১৩৩৩৪
|
|
৪৫-৫৯ বছর বয়সী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
২০২৮৯৬৮৮০
১৮৭৬০৭৯২৫
৪০৪২১৩
|
|
ষাটোর্ধ্ব
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১২৬৮৪৮৬৭৮
১১৬৮৭৫৮৪৮
১৪৫৪৫৫৯৫
|
|
|
|
সতর্কতামূলক ডোজ
|
|
২,৭২,৪৬,৮৯৩
|
|
মোট
|
|
|
|
১,৮৮,১৯,৪০,৯৭১
দেশে চিকিৎসাধীন রোগীর সংখ্যা ১৬ হাজার ২৭৯। মোট আক্রান্তের ০.০৪ শতাংশ উপসর্গযুক্ত।
দেশে বর্তমানে আরোগ্যের হার ৯৮.৭৫ শতাংশ।
২৪ ঘণ্টায় করোনা থেকে সুস্থ হয়ে উঠেছেন ২ হাজার ২৫২ জন। এই নিয়ে এপর্যন্ত মোট ৪,২৫,২৫,৫৬৩ জন করোনা থেকে সুস্থ হয়ে উঠলেন।
২৪ ঘন্টায় নতুন করে করোনা আক্রান্ত হয়েছেন ২ হাজার ৯২৭ জন।
২৪ ঘণ্টায় ৫ লক্ষ ৫ হাজার ৬৫টি নমুনা পরীক্ষা করা হয়েছে। এই নিয়ে এপর্যন্ত মোট ৮৩.৫৯ কোটিরও বেশি  নমুনা পরীক্ষা করা হয়েছে।
দেশে বর্তমানে সাপ্তাহিক সংক্রমণের হার ০.৫৯ শতাংশ, দৈনিক সংক্রমণের হার ০.৫৮ শতাংশ।
CG/SD/SKD/
(Visitor Counter : 89
ইস্পাতমন্ত্রক
কোভিড-১৯ মোকাবিলায় দুর্গাপুর স্টিল প্ল্যান্ট করোনা চিকিৎসার ক্ষেত্রে প্রয়োজনীয় তরলীকৃত অক্সিজেন সরবরাহ করল
কলকাতা, ২১ এপ্রিল, ২০২১
দেশজুড়ে কোভিড-১৯ সংক্রমণ বৃদ্ধির সঙ্গে সঙ্গে রোগীদের ক্রমবর্ধমান চিকিৎসার প্রয়োজনে ব্যবহৃত অক্সিজেনের তীব্র সঙ্কট দেখা দেওয়ায় কেন্দ্রীয় প্রেট্রোলিয়াম প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান ইস্পাত কারখানাগুলিকে কোভিড চিকিৎসার প্রয়োজনে তরকীকৃত অক্সিজেন সরবরাহ করার আহ্বান জানিয়েছেন। বর্তমানে কোভিড চিকিৎসা ক্ষেত্রে অক্সিজেন সঙ্কট প্রকট হওয়ায় কেন্দ্রের তরফে বিভিন্ন ইস্পাত কারখানাগুলিকে তরলীকৃত অক্সিজেন সরবরাহের নির্দেশ দিয়েছে। প্রসঙ্গত, লৌহ ও ইস্পাত কারখানায় মজুত অক্সিজেন চিকিৎসা কাজে ব্যবহার করার ব্যবস্থা নেওয়া হয়েছে এভাবেই।
প্রসঙ্গত, এই সঙ্কটকালে স্টিল অথরিটি অফ ইন্ডিয়া লিমিটেডের আওতায় থাকা বিভিন্ন ইস্পাত কারখানাগুলি তাদের কাছে মজুত থাকা তরলীকৃত অক্সিজেন বিভিন্ন হাসপাতালে সরবরাহ করা শুরু করে দিয়েছে। পিছিয়ে নেই দুর্গাপুর ইস্পাত কারখানাও। এই কারখানা আজ প্রায় ৩৪ টন তরলীকৃত অক্সিজেন সরবরাহ করেছে হাসপাতালগুলিতে। উল্লেখ করা যেতে পারে যে, কোভিড-১৯ অতিমারীর প্রথম ঢেউ আছড়ে পরার সময় দুর্গাপুর ইস্পাত কারখানা গত বছর প্রায় ১ হাজার ২৩৫ টন তরলীকৃত অক্সিজেন সরবরাহ করে।
দেশজুড়ে চিকিৎসার প্রয়োজনে অক্সিজেনের সঙ্কট কাটিয়ে ওঠার জন্য দুর্গাপুর ইস্পাত কারখানা হাসপাতালগুলিতে নিরবিচ্ছিন্নভাবে অক্সিজেন সরবরাহ করতে তরলীকৃত অক্সিজেন সর্বাধিক মাত্রায় উৎপাদ করার কাজ শুরু করে দিয়েছে।
দুর্গাপুর ইস্পাত কারখানা সাধারণত নিজস্ব অক্সিজেন প্ল্যান্ট-এর প্রয়োজন অনুযায়ী অক্সিজেন উৎপাদন করত এতদিন। কোভিড-১৯ অতিমারীর বিরুদ্ধে লড়াইয়ে দেশকে সাহায্যের হাত বাড়িয়ে দিতে দুর্গাপুর ইস্পাত কারখানা মজুত তরলীকৃত অক্সিজেন হাসপাতালগুলিতে সরবরাহ করার যে উদ্যোগ নিয়েছে তা বিভিন্ন মহলে প্রশংসিত হচ্ছে।
SSS/SS/SKD/
(Visitor Counter : 12
প্রধানমন্ত্রীরদপ্তর
আন্টার্টিকায় মাউন্ট ভিনসন অভিযানের আগে অরুনিমা সিনহার হাতে জাতীয় পতাকা তুলে দিলেন প্রধানমন্ত্রী
নয়াদিল্লি, ১২ ডিসেম্বর, ২০১৮
আন্টার্টিকায় মাউন্ট ভিনসন অভিযানে যাওয়ার আগে অরুনিমা সিনহার হাতে ত্রিবর্ণরঞ্জিত জাতীয় পতাকা তুলে দিলেন প্রধানমন্ত্রী শ্রী নরেন্দ্র মোদী।
মাউন্ট এভারেস্ট অভিযানকারী প্রথম দিব্যাঙ্গ মহিলা অরুনিমা সিনহা গতকাল নতুন দিল্লিতে প্রধানমন্ত্রীর সঙ্গে সাক্ষাৎ করে আন্টার্টিকায় তাঁর আসন্ন পর্বতাভিযান সম্পর্কে অবহিত করেন। শ্রী মোদী তাঁর অসাধারণ সাফল্যের প্রশংসা করে এবারের অভিযানের জন্য তাঁকে শুভকামনা জানান।
এর আগে, অরুনিমা সিনহা প্রথম দিব্যাঙ্গ মহিলা হিসাবে পাঁচ মহাদেশের সর্বোচ্চ পর্বতশৃঙ্গ অভিযানের কৃতিত্ব অর্জন করেন।
CG/BD/SB
(Visitor Counter : 107
কেন্দ্রীয়মন্ত্রিসভা
আইটি হার্ডওয়্যারের ক্ষেত্রে প্রোডাকশন লিঙ্কড ইনসেনটিভ স্কিম- ২.০’এ অনুমোদন মন্ত্রিসভার
নয়াদিল্লি, ১৭ মে, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আইটি হার্ডওয়্যারের ক্ষেত্রে প্রোডাকশন লিঙ্কড ইনসেনটিভ স্কিম- ২.০’এ অনুমোদন দেওয়া হয়েছে, যার বাজেট বরাদ্দ হল ১৭০০০ কোটি টাকা।
বিষয়বস্তু :
- গত ৮ বছরে ভারতে সিএজিআর-এ ১৭ শতাংশ বৃদ্ধি সহ ইলেক্ট্রনিক্স উৎপাদন ধারাবাহিকভাবে বৃদ্ধি পেয়েছে। চলতি বছরে এই উৎপাদন ১০৫ বিলিয়ন মার্কিন ডলার  ছাড়িয়েছে।
- বিশ্বে মোবাইল উৎপাদনে ভারত এখন দ্বিতীয় বৃহত্তম দেশ। মোবাইলের রপ্তানী এই বছরে ১১ বিলিয়ন মার্কিন ডলার  ছাড়িয়ে গেছে।
- গ্লোবাল ইলেক্ট্রনিক্স ম্যানুফ্যাকচারিং ইকো সিস্টেম ভারতে আসছে এবং ভারত প্রধান ইলেক্ট্রনিক্স উৎপাদনকারী দেশ হিসেবে উঠে আসছে।
উল্লেখযোগ্য দিকসমূহ :
- পিএলআই স্কিমে বাজার বরাদ্দ হল ১৭০০০ কোটি টাকা।
- এই প্রকল্পের সময়সীমা হল ৬ বছর।
- আনুমানিক উৎপাদন বৃদ্ধি ধরা হয়েছে ৩.৩৫ লক্ষ কোটি টাকা।
- বিনিয়োগ ধরা হয়েছে প্রায় ২৪৩০ কোটি টাকা।
- সরাসরি কর্মসংস্থান ধরা হয়েছে ৭৫০০০।
PG/MP/NS
(
প্রধানমন্ত্রীরদপ্তর
দেশবাসীকে সামাজিক মাধ্যমে তাঁদের ডিপি তিরঙ্গায় পরিবর্তন করতে প্রধানমন্ত্রীর আহ্বান
নয়াদিল্লি, ২ আগস্ট, ২০২২
হর ঘর তিরঙ্গা উদযাপনকে এক যৌথ আন্দোলন হিসেবে সূচিত করতে দেশবাসীকে সামাজিক মাধ্যমে তাঁদের ডিপি তিরঙ্গায় পরিবর্তন করার আহ্বান জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন ;
“আজ এক বিশেষ ২রা আগস্ট! আমরা যখন আজাদি কা অমৃত মহোৎসব পালন করছি, তিরঙ্গা উদযাপনকে এক যৌথ আন্দোলনের রূপ দিতে সমগ্র জাতি #হরঘরতিরঙ্গা-র লক্ষ্য নিয়েছে।”
(PG/AB/NS
প্রধানমন্ত্রীরদপ্তর
প্রধানমন্ত্রীর সঙ্গে ইরানের বিদেশ মন্ত্রীর সাক্ষাৎ
নয়াদিল্লি, ০৮ জুন, ২০২২
ভারত সফররত ইরানের বিদেশ মন্ত্রী হোসেন আমিরুদ্দুলাহিয়ান বুধবার প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রী তাঁকে স্বাগত জানিয়ে ভারত ও ইরানের মধ্যে দীর্ঘ ঐতিহ্য এবং সাংস্কৃতিক সম্পর্কের কথা স্মরণ করেন। উভয় নেতা বর্তমানে দ্বিপাক্ষিক সহযোগিতার নানা উদ্যোগ নিয়ে আলোচনা করেন। কোভিড পরবর্তী সময়ে উভয় দেশেরই সংশ্লিষ্ট কাজে গতি আনার প্রয়োজনের উপর জোর দেন প্রধানমন্ত্রী।
ইরানের রাষ্ট্রপতি ইব্রাহিম রাইসি’কে তাঁর শুভেচ্ছা জানানোর জন্য ইরানের বিদেশ মন্ত্রীকে অনুরোধ করেন প্রধানমন্ত্রী এবং খুব শীঘ্রই ইরানের রাষ্ট্রপতির সঙ্গে সাক্ষাতের অপেক্ষায় রয়েছেন বলেও জানান।
CG/SS/SB
(
পর্যটনমন্ত্রক
কেন্দ্রীয় পর্যটন মন্ত্রক আজ 'দেখো আপনা দেশ' দ্বিতীয় ওয়েব ভিত্তিক সেমিনার বা ওয়েবিনারের আয়োজন করেছিল
নতুন দিল্লি, ১৬ এপ্রিল, ২০২০
কেন্দ্রীয় পর্যটন মন্ত্রক 'দেখো আপনা দেশ' থিমের আওতায় একগুচ্ছ ওয়েব ভিত্তিক সেমিনার বা ওয়েবিনারের আয়োজন করেছে। ভারতীয়দের নিজেদের দেশ সম্পর্কে জানার বিষয়ে উৎসাহদান এবং পর্যটন ক্ষেত্রের বিভিন্ন দিক নিয়ে শিক্ষার্থী, সাধারণ মানুষের জ্ঞান বৃদ্ধির লক্ষ্যে এই উদ্যোগ নেওয়া হয়েছে।
আজ যে ওয়েব ভিত্তিক সেমিনার বা ওয়েবিনারের আয়োজন করা হয়েছিল তা হল - "কলকাতা -সংস্কৃতির মিলন স্থল"। এতে অংশ নেন ইফতেখার আহসান, ঋত্বিক ঘোষ এবং ক্যালকাটা ওয়াকের অনির্বাণ দত্ত। কলকাতার ওপর আয়োজিত এই ওয়েবিনারে কলকাতার উন্নয়নে বিভিন্ন সম্প্রদায়ের অবদান সম্পর্কে একটি আকর্ষণীয় অন্তর্নিহিত ভাব তুলে ধরা হয়েছিল।
এই ওয়েবিনারের যথেষ্ট সাড়া পাওয়া যায়।২৭০০ জন এতে অংশ নেন। তবে শেষ পর্যন্ত ১৮০০জন এতে যোগ দেন।
১৮ এপ্রিল বিশ্বঐতিহ্য দিবস উপলক্ষে দুটি ওয়েবিনারে আয়োজন করা হয়েছে। সকাল ১১টা থেকে দুপুর ১২টা পর্যন্ত চলবে প্রথম অধিবেশন এই অধিবেশনের থিম ‘মমলাপুরামের স্মৃতিসৌধ - প্রস্তরখণ্ডে খোদাই করা গল্প’। দ্বিতীয় অধিবেশনটি দুপুর ১২টা থেকে ১টা পর্যন্ত। এই পর্বের থিম হল " বিশ্বঐতিহ্য দিবস এবং হুমায়ুন সমাধিতে সুস্থায়ী উন্নয়ন "। এর ওপর বক্তব্য রাখবেন আগা খান ট্রাস্ট ফর কালচারের সিইও রতিশ নন্দ।
এই ওয়েবিনার সিরিজগুলির মাধ্যমে দেশের সংস্কৃতি এবং ঐতিহ্য সম্পর্কে গভীর এবং বিস্তারের তথ্য তুলে ধরা হচ্ছে। প্রথম ওয়েবিনারটি গত ১৪ এপ্রিল অনুষ্ঠিত হয়েছিল। ওয়েবিনারটির নাম ছিল "সিটি অফ সিটিস-দিল্লির ব্যক্তিগত ডায়েরি"।
'দেখো আপনা দেশ' ওয়েবিনার সিরিজগুলি সম্পর্কে বিস্তারিত তথ্য কেন্দ্রীয় পর্যটন মন্ত্রকের "ইনক্রেডিবেল ইনন্ডিয়া"র সোস্যাল মিডিয়া পেজ' এ পাওয়া যাবে।
(CG/SS
তথ্যওসম্প্রচারমন্ত্রক
জাতীয় সংবাদমাধ্যম দিবস উপলক্ষে উপ-রাষ্ট্রপতির সাংবাদিকতার উৎকর্ষের স্বীকৃতিস্বরূপ ২০১৯-এর জাতীয় পুরস্কার প্রদান
নয়াদিল্লি, ১৬ নভেম্বর, ২০১৯
জাতীয় সংবাদমাধ্যম দিবস উপলক্ষে উপ-রাষ্ট্রপতি শ্রী এম ভেঙ্কাইয়া নাইডু শনিবার সাংবাদিকতায় উৎকর্ষের স্বীকৃতিস্বরূপ ২০১৯-এর জাতীয় পুরস্কার প্রদান করেন। প্রেস কাউন্সিল অফ ইন্ডিয়া আয়োজিত এক অনুষ্ঠানে বিভিন্ন ক্ষেত্রের সাংবাদিকরা তাঁদের অসামান্য সংবাদ পরিবেশনার স্বীকৃতিস্বরূপ এই পুরস্কারে সম্মানিত হন। উপ-রাষ্ট্রপতি এ প্রসঙ্গে সংবাদমাধ্যমের ভূমিকার কথা উল্লেখ করেন। তিনি বলেন, ১৭৮০ সালে জেম্স অগাস্টাস হিকির প্রতিষ্ঠিত ভারতের প্রথম সংবাদপত্র ‘দ্য বেঙ্গল গেজেট’ জনগণের ক্ষমতায়নের লক্ষ্যে উল্লেখযোগ্য ভূমিকা পালন করেছিল। শ্রী নাইডু বলেন, সাংবাদিকতার মূল নীতি হল সাংবাদিকদের ব্যক্তিগত মতামতের ঊর্ধ্বে উঠে পাঠক ও দর্শকদের কাছে সত্যনিষ্ঠ, যুক্তিযুক্ত, নির্ভুল, ভারসাম্যযুক্ত তথ্য প্রদান করা।
উপ-রাষ্ট্রপতি বলেন, “বৈদ্যুতিন ও সামাজিক মাধ্যম প্রতিনিয়ত স্মার্ট ফোনের মাধ্যমে সর্বশেষ সংবাদ প্রদান করছে। এই পরিস্থিতিতে সাংবাদিকদের ‘ভুয়ো খবর’, ভুল তথ্য ও অনভিপ্রেত তথ্যের বিষয়ে সতর্ক থাকতে হবে।” তিনি বলেন, উন্নয়নমূলক খবর এবং কৃষি-সহ বিভিন্ন গুরুত্বপূর্ণ ক্ষেত্রের সংবাদ আরও বেশি করে প্রচার করা উচিৎ। দেশ জুড়ে দায়িত্বের সঙ্গে সংবাদ পরিবেশনের লক্ষ্যে তিনি প্রেস কাউন্সিল অফ ইন্ডিয়ার ভূমিকার প্রশংসা করেন। এই অনুষ্ঠানে উপ-রাষ্ট্রপতি প্রেস কাউন্সিলের ডিরেক্টরি ‘নর্মস অফ জার্নালিস্টিক কন্ডাক্ট এডিশন - ২০১৯’ ও একটি স্মরণিকা প্রকাশ করেন।
তথ্য ও সম্প্রচার মন্ত্রী শ্রী প্রকাশ জাভড়েকর বলেন, “ফরমায়েসি খবরের  থেকে বর্তমানে ভুয়ো খবরের জন্য সঙ্কট দেখা দিচ্ছে। ভুয়ো খবর অনেক বেশি টিআরপি পাচ্ছে। আর, এটি সমাজ ও দেশের পক্ষে মোটেও ভালো নয়। সংবাদমাধ্যমকে তার গুরুত্ব এবং দায়িত্ব সম্পর্কে উপলব্ধি করতে হবে যাতে উপভোক্তারা সঠিক সংবাদ পান, তা নিশ্চিত করা প্রয়োজন।”
অনুষ্ঠানে সাংবাদিকতার বিভিন্ন ক্ষেত্রে গুরুত্বপূর্ণ অবদানের জন্য বিশিষ্ট সাংবাদিকদের পুরস্কৃতি করা হয়। রাজস্থান পত্রিকা প্রাইভেট লিমিটেডের চেয়ারম্যান, সাংবাদিক শ্রী গুলাম কোঠারিকে রাজা রামমোহন রায় পুরস্কার দেওয়া হয়। ইন্ডিয়া টুডে-র এডিটোরিয়াল ডিরেক্টর  শ্রী রাজ চেঙ্গাপ্পা গ্রামীণ সাংবাদিকতার ক্ষেত্রে পুরস্কার পান। চিত্র সাংবাদিকতায় শ্রীমতী শিপ্রা দাস ও লিঙ্গ-ভিত্তিক সাংবাদিকতায় শ্রীমতী রুবি সরকার অসামান্য অবদানের স্বীকৃতিস্বরূপ পুরস্কার পেয়েছেন।
SSS/CB/DM
(Visitor Counter : 116
প্রধানমন্ত্রীরদপ্তর
জ্যোতির্পদার্থবিদ, লেখক ও বিজ্ঞান প্রবক্তা নিল ডি গ্র্যাস টাইসনের সঙ্গে প্রধানমন্ত্রীর বৈঠক
নতুন দিল্লি ২১শে জুন, ২০২৩
প্রধানমন্ত্রী শ্রী নরেন্দ্র মোদী আজ মার্কিন যুক্তরাষ্ট্রের নিউইয়র্কে বিশিষ্ট মার্কিন জ্যোতির্পদার্থবিদ, লেখক ও বিজ্ঞান প্রবক্তা নিল ডি গ্র্যাস টাইসনের সঙ্গে বৈঠক করেছেন। যুব সমাজের মধ্যে বিজ্ঞানসম্মত মানসিকতা গড়ে তোলার বিষয়ে তাঁরা মতবিনিময় করেন। ভারতের তত্ত্বাবধানে গৃহীত বিভিন্ন মহাকাশ অন্বেষণ অভিযান সহ মহাকাশ ক্ষেত্রে ভারতের দ্রুত অগ্রগতি নিয়ে তাঁদের মধ্যে দীর্ঘ আলোচনা হয়।
ভারতের নতুন জাতীয় মহাকাশ নীতির আওতায় বেসরকারী ক্ষেত্রের সম্ভাবনা এবং শিক্ষাসংক্রান্ত সহযোগিতার সুযোগ নিয়েও তাঁদের মধ্যে কথা হয়েছে।
(CG /SD/AG ….Release ID 1933802 ….. 21 JUNE, 2023
পঞ্চায়েতিরাজমন্ত্রক
আজাদি কা অমৃত মহোৎসব নিয়ে ২২৫টি বিশেষ পঞ্চায়েত প্রতিষ্ঠানের জন্য পঞ্চায়েতি রাজ মন্ত্রকের ওরিয়েন্টেশন প্রশিক্ষণ কর্মসূচি
নয়াদিল্লি, ০৭ জুলাই, ২০২১
আজাদি কা অমৃত মহোৎসবের জন্য চিহ্নিত ২২৫টি পঞ্চায়েত প্রতিষ্ঠানকে নিয়ে পঞ্চায়েতি রাজ মন্ত্রক এক ওরিয়েন্টেশন প্রশিক্ষণ কর্মসূচি আয়োজন করে। আজাদি কা অমৃত মহৎসব বা ভারতের স্বাধীনতার ৭৫তম বার্ষিকী উদযাপন উপলক্ষে এই বিশেষ প্রশিক্ষণ কর্মসূচির আয়োজন করা হয়।
প্রশিক্ষণ কর্মসূচির প্রারম্ভে পঞ্চায়েতি রাজ মন্ত্রকের অর্থনৈতিক উপদেষ্টা ডঃ বিজয় কুমার বেহরা, বিভিন্ন রাজ্য/কেন্দ্রশাসিত অঞ্চলের পঞ্চায়েতি রাজ দপ্তরের প্রতিনিধি, ন্যাশনাল ইন্সটিটিউট অফ রুরাল ডেভেলপমেন্ট অ্যান্ড পঞ্চায়েতি রাজ প্রতিষ্ঠানের প্রতিনিধি, রাজ্য স্তরীয় গ্রামোন্নয়ন ও পঞ্চায়েতি রাজ প্রতিষ্ঠানের প্রতিনিধি এবং চিহ্নিত পঞ্চায়েতগুলির প্রধানদের স্বাগত জানান। ডঃ বেহরা পঞ্চায়েত প্রতিষ্ঠানগুলির জন্য ভার্চ্যুয়াল প্রশিক্ষণ কর্মসূচি আয়োজনের প্রয়োজনীয়তা ও উদ্দেশ্য ব্যাখ্যা করেন।
পঞ্চায়েতি রাজ মন্ত্রকের অতিরিক্ত সচিব ডঃ চন্দ্রশেখর কুমার বিশেষ এই প্রশিক্ষণ কর্মসূচিতে অংশগ্রহণকারী সমস্ত প্রতিনিধিদের স্বাগত জানিয়ে গ্রামীণ ভারতে যথাযথ মর্যাদায় আজাদি কা অমৃত মহোৎসব উদযাপনে চিহ্নিত গ্রাম পঞ্চায়েতগুলির গুরুত্বপূর্ণ ভূমিকা পালনের ওপর জোর দেন। তিনি আরও বলেন, স্বাধীনতার ৭৫তম বার্ষিকী উদযাপনে কেন্দ্রীয় সরকার যে একগুচ্ছ পরিকল্পনা গ্রহণ করেছে আজাদি কা অমৃত মহোৎসব তার একটি গুরুত্বপূর্ণ অংশ।
তিনি সমস্ত রাজ্য/কেন্দ্রশাসিত অঞ্চলের পঞ্চায়েতি রাজ দপ্তরগুলিকে আগামী ২-৩ মাসে আজাদি কা অমৃত মহোৎসব উদযাপনের অঙ্গ হিসাবে প্রয়োজনীয় পরিকল্পনা গ্রহণের পরামর্শ দেন। কোভিড-১৯ মহামারীর প্রেক্ষিতে তিনি যাবতীয় সুরক্ষামূলক ব্যবস্থা ও নীতি-নির্দেশিকা মেনে চলার ওপর গুরুত্ব দেন।
মন্ত্রকের অর্থনৈতিক উপদেষ্টা ডঃ বেহরা আজাদি কা অমৃত মহোৎসব উদযাপনের অঙ্গ হিসাবে যে সমস্ত পঞ্চায়েতি রাজ প্রতিষ্ঠানকে চিহ্নিত করা হয়েছে, তার উদ্দেশ্য ব্যাখ্যা করেন। তিনি জানান, এই মহোৎসবের অঙ্গ হিসাবে গ্রাম পঞ্চায়েতগুলি বিশেষ গ্রামসভা আয়োজনের মাধ্যমে সপ্তাহব্যাপী কর্মপরিকল্পনা নিয়ে পরবর্তী কর্মপন্থা স্থির করতে পারে। মন্ত্রকের অতিরিক্ত সচিব ডঃ কুমার আজাদি কা অমৃত মহোৎসবকে সার্বিকভাবে সফল ও স্মরণীয় করে তুলতে গ্রাম পঞ্চায়েতগুলির পাশাপাশি, সংশ্লিষ্ট সবপক্ষের সমবেত প্রয়াস গ্রহণের প্রয়োজনীয়তার ওপর জোর দেন।
CG/BD/SB
(Visitor Counter : 179